**Družba Vredestein Tyres predstavlja pnevmatiko Endurion Trailer – pnevmatiko z izjemno dolgo življenjsko dobo za prikolice za prevoz težkega tovora**

Družba Apollo Tyres predstavlja novo pnevmatiko Vredestein za kmetijsko mehanizacijo, ki so jo razvili posebej za prevoz težkega tovora. Nova pnevmatika Vredestein Endurion Trailer je vrhunska rešitev, ki zvišuje merila na področjih trpežnosti, udobja in življenjske dobe pnevmatik.

Pnevmatika Endurion Trailer ima usmerjen vzorec profila in edinstvene nevzporedne ukrivljene bloke, ki zagotavljajo izjemne samočistilne lastnosti. Poleg tega velika gumijasta stična površina na sredini zagotavlja izjemno udobje med vožnjo, hkrati pa tudi izjemno dolgo življenjsko dobo pnevmatike. Pnevmatika ima tudi trpežno ogrodje z jeklenim pasom in ojačanim obročem, zato je zelo trpežna in izjemno stabilna med prevozom težkega tovora.

Nova pnevmatika Endurion Trailer bo na voljo od januarja 2023, in sicer v naslednjih najpogosteje uporabljenih velikostih:

* 560/60 R 22,5 IMP TL 165D
* 600/55 R 26,5 IMP TL 169D
* 650/55 R 26,5 IMP TL 173D
* 600/60 R 30,5 IMP TL 173D

**Napisi pri fotografijah:**

**01** Posnetek izdelka Vredestein Endurion Trailer

**02** Slika izdelka

**03** Slika izdelka II

**Za več informacij se obrnite na:**

Robbert Holtkamp | tržna komunikacija OHT Europe

Tel. št.: +31 53 888 8187

Mob.: +31 6 1507 6475

E-poštni naslov: robbert.holtkamp@apollotyres.com

**O družbi Apollo Tyres Ltd**

Družba Apollo Tyres Ltd je mednarodna proizvajalka pnevmatik ter vodilna blagovna znamka v Indiji. Družba ima v Indiji več proizvodnih enot ter po eno enoto na Nizozemskem in Madžarskem. Svoje izdelke trži z dvema blagovnima znamkama – Apollo in Vredestein, izdelki pa so na voljo v več kot 100 državah prek razpredene mreže ekskluzivnih prodajnih mest, ki delujejo pod blagovno znamko in ponujajo različne izdelke.